text: Фон дер Лайен и Помпейо обсъдиха сътрудничеството между ЕС и САЩ - От деня
  Фон дер Лайен и Помпейо обсъдиха сътрудничеството между ЕС и САЩ
  публикувано на 03.09.19 в 08:59
  Общо намерение да работят по въпросите от световния дневен ред, изразиха снощи на среща в Брюксел американският държавен секретар Майк Помпейо и избраната за председател на Европейската комисия Урсула фон дер Лайен. Това се посочва в изявление на Държавният департамент след среща между двамата в Брюксел, предаде БТА.
  Държавният секретар Майк Помпейо поздрави Урсула фон дер Лайен с избирането ѝ. Страните потвърдиха, че тясното сътрудничество между САЩ и ЕС е много важно за процъфтяването им както в атлантическия регион, така и в целия свят. Изразена бе обща решимост да се работи съвместно по широк кръг глобални въпроси, се посочва в изявлението, цитирано от ТАСС.